**Zápis zo 10. zasadnutia Redakčnej rady mestských novín Námestovčan (k č. 5/2019)**

**Termín RR**: 16. 10. 2019

**Prítomní:**

**Za poslancov:** Peter Kolada, Róbert Sládek

**Za verejnosť:** Ján Kozoň, Eva Kapičáková

**Za MsÚ:** Marián Kasan

**Za redakciu:** Anna Lajmonová

**Neprítomní**: Marián Grígeľ, Ivan Veljačik

**Hostia** (prítomní na RR): Dušan Jendrášik, Dorota Mikulášová, Marek Kapičák

## **Program:**

## 1. Otvorenie, privítanie členov a hostí redakčnej rady.

## 2. Príprava článkov do najbližšieho čísla

## 3. Diskusia

## 4. Rôzne

## 5. Záver

Prítomných členov a hostí privítal predseda redakčnej rady.

Členovia redakčnej rady hlasovaním súhlasili s navrhovaným programom

4 za, 0 zdržal sa, 0 proti /v čase hlasovania chýbal na RR p. Sládek/

Predseda redakčnej rady následne odovzdal slovo p. Lajmonovej, ktorá oznámila, že **termín vydania 5. čísla Námestovčana je 27. novembra, uzávierka príspevkov 18. novembra** a postupne sa začala debata členov komisie o článkoch do najbližšieho čísla.

**Marián Kasan** – pripraví články z MsÚ, zo športu a informácie o nákupe techniky na technických službách + prieskum o budúcnosti nábrežia.

**Dorota Mikulášová** – pripraví článok o Jazzovom festivale a to formou rozhovoru s p. Namislovským.

**Eva Kapičáková** – článok o burze stredných škôl, ďalej o pripravovanej investícii v areáli firmy Accentis a článok o nelegálnych stavbách na Or. Priehrade.

**Anna Lajmonová** – sa zúčastnila diskusie o nových technológiách v odpadovom hospodárstve, ktoré sa konalo v Tvrdošíne za účasti primátorov, kde nechýbali ani predstavitelia námestovskej samosprávy a pripraví o tom príspevok. Takisto p. Lajmonová pripraví článok z novembrového zastupiteľstva.

Článok o  pozemkových úpravách Vojenské 1, 2, Brehy a Čerchle pripraví **J. Genšor** v spolupráci s **p. Brandysom** – ide najmä o odpovede na časté otázky občanov, ktorí žiadajú informácie, kedy budú pozemkové úpravy ukončené a kedy budú môcť dostať prvé stavebné povolenia.

**Zapísal P. Kolada 17.10.2019**